**AZ MG EGYESÍTI ERŐIT AZ ARSENALLAL**

* Az MG Motor UK többéves partnerségi megállapodást köt az Arsenallal
* A brit-kínai autógyártó a világhírű brit futball klub hivatalos autóipari partnere lesz

**2024. január 26. - Az MG Motor UK és az Arsenal ma bejelentette, hogy izgalmas, többéves partnerséget kötött, amelynek keretében a brit-kínai autógyártó a klub hivatalos autóipari partnere lesz. Az idén fennállásának 100. évfordulóját ünneplő MG az Arsenal férfi és női csapatát fogja támogatni, a szurkolók pedig az Emirates Stadionban és a Meadow Parkban találkozhatnak majd a márkával.**

Az MG és az Arsenal az együttműködés keretében a klub globális szurkolói bázisának bevonását célzó, vonzó tartalmak létrehozását is célul tűzték ki. **Guy Pigounakis, az MG Motor UK kereskedelmi igazgatója** szerint: "*Az Arsenalhoz való csatlakozás a centenáriumi évünkben jelentős fejezetet nyit az MG történetében. Nemcsak egy világhírű klubot támogatunk; hanem célunk, hogy a női profi játék növekedésének támogatásával és a világ legnagyszerűbb játéka iránti szenvedélyünk kifejezésével a labdarúgás jövőjét is előmozdítsuk."*

**Juliet Slot, az Arsenal kereskedelmi igazgatója** elmondta: *"Nagy örömmel üdvözöljük az MG-t a partnercsaládunkban. Ez egy olyan márka, amely híres a történelméről és márkaörökségéről, de olyan előremutató gondolkodásmódot is képvisel, amely összhangban van klubunk ambícióival. A centenáriumuk évében izgatottak vagyunk, hogy az MG a saját hosszú távú növekedési utunk részévé válhat. Alig várjuk, hogy együtt dolgozhassunk velük a piacvezető fenntartható elektromos járművek kínálatának népszerűsítésében."*

Az MG 2023-ban csak az Egyesült Királyságban több mint 80 000 új autót értékesített, és mára az ország egyik legkedveltebb elektromos járműmárkájává vált.

A 2024/25-ös szezon kezdetén csatlakozik – a már most is magas minőségű autós tehetségekkel teli MG-csapatához – a várva várt MG Cyberster roadster kabrió, amely igazi elektromos teljesítményt nyújtva zászlóshajóként vezeti majd a márka modellpalettáját. Ide tartozik az MG4 Electric, amely 2022-es bemutatása óta több mint 30 díjat nyert, köztük a legutóbbi What Car? Awards díját, ahol az év legjobb elektromos kisautója lett, immár a második egymást követő évben.

**Az MG autómárkáról**

Az MG (Morris Garages) Nagy-Britannia egyik első autómárkája, amelyet 1924-ben William Morris alapított, egy évszázados múltra tekint vissza. Márkaidentitása mélyen gyökerezik első modelljében, az MG 14/28 Super Sports autóban, az ikonikus Cecil Kimber által készített remekműben. Az innovációtól áthatva és a jövő iránti elkötelezettségtől hajtva a márka a hangsúlyt a fenntartható és mindenki számára elérhető mobilitás megteremtésére helyezte át.

Jelenlegi értékeiket tükrözi az MG4 Electric, a díjnyertes hatchback, amely hangsúlyozza elhivatottságát az előremutató, technológiailag fejlett és izgalmas elektromos járművek gyártása iránt.

Az MG Motor elkötelezettsége egyszerű, mégis mélyreható: a mobilitás demokratizálása. A benzines, elektromos és hibrid járműveket felvonultató változatos modellkínálatuk sokoldalú hatchback-et, funkcionális kombikat és tágas SUV-kat foglal magában, amelyek mindegyike tele van csúcstechnológiával. Minden MG jármű a világszínvonalú tervezésről tanúskodik, melyet a nagyvonalú, 7 év/150 000 kilométeres futásteljesítményig terjedő gyártói garancia is megerősít. Ez hazánkban a 7 év háromszoros gondoskodás szolgáltatáscsomag része, mely a gyári garancia mellett 7 év országúti segélyszolgálatot és az autó 7 fő rendszerének ingyenes állapotfelmérését tartalmazza.

**Az Arsenalról**

Kérjük, tekintse meg itt az Arsenalról szóló további információkat.

Kapcsolat: communications@arsenal.co.uk